Kirjutan J näitusest Pärnu Raekojas artiklit. Näitust käisin vaatamas üleeile -- J on lisaks sellele, et ta on suur müstik, ka omamoodi PR-geenius. Ta tellis Pärnusse lisaks minule (kirjutan  kultuurilehte) ka H (esindab ainsat kohalikku kunstiajakirja).  Niisiis, päev Pärnus: J näitus, H shoppab Ivo Nikkolo poes, mina külastan nn Kontrakultuurikeskust. Näeb B-d ja põgusalt M-i.  Nüüd kirjutan artiklit. Ühtlasi avastasin oma märkmeid üle lugedes, et olen kirja pannud ka järgmise J ja H vahel aset leidnud dialoogi, mis toimus üht J perfokavideot vaadates.  H : "Kutsud äkki valesid vaime välja?"  J : "Kõik kutsusin välja."  H : "Miks?"  J : "Lihtsalt ülbusest."  H : "Vaimumaailmas jääd alati alla. Inimene jääb alati alla."  J : "Ei jää. /---/ Buddha ei jäänud."  H : "Ei usu...!"    H ütleb, kui J teda bussi peale saatma läheb, et tal on J-ga hingeline side.